મોડાસાના જમાલવાવ વિસ્તારમાં મખદૂમ હાઈસ્કૂલ પાસે બે દુકાનોનું બાંધકામ જાહેર રસ્તા પર કરી દેતાં નગરપાલિકા દ્વારા દુકાન માલિકને નોટીસ ફટકારવામાં આવી હતી. ટાઉન પ્લાનીંગ એક્ટની જોગવાઈઓ અનુસાર જો ૭ દિવસમાં દુકાન માલિક દ્વારા જમીન માલિકીના તથા બાંધકામની પરવાનગીના આધાર પુરાવા રજૂ ન કરાય તો કાયદેસરની કાર્યવાહી હાથ ધરવામાં આવનાર હોવાનું પાલિકા દ્વારા નોટીસમાં જણાવાયું હતું. મોડાસા શહેરમાં ઠેર ઠેર જાહેર રસ્તાઓ ઉપર હંગામી તેમજ કાયમી ધોરણે દબાણો ઉભા કરવામાં આવી રહ્યા છે. ત્યારે નગરપાલિકા આવા દબાણકર્તાઓ સામે લાલ આંખ કરી રહી છે.